Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2783

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: legalább 16-24 kredit kulturális mediáció interdiszciplináris (a filozófiai, antropológiai, társadalomelméleti, kultúraelméleti, pedagógiai, pszichológiai, szociológiai, szociálpszichológiai, etikai, továbbá közgazdaságtani, politológiai és jogi) alapozó ismeretei, valamint bevezetés a kultúrakutatás empirikus gyakorlatába. 8.2. A szakmai törzsanyag kötelező ismeretkörei: 32-48 kredit a fenntartható fejlődés, a környezetkultúra és életminőség értelmezési kerete (4-6 kredit); a tudományos, technológiai és infokommunikációs kultúraközvetítés (5-8 kredit); a kulturális örökség interpretációja (6-8 kredit); a társadalmi tér különböző szintjein (lokális, regionális, nemzeti, globális) történő kulturális feltételrendszer – kulturális ellátás tervezése, kulturális fejlesztés (5-8 kredit); a modern és kortárs művészeti kultúra, a művészeti mediáció (5-8 kredit); a kulturális mediáció módszertana (7-10 kredit). 8.3. A szakmai törzsanyag kötelezően választható ismeretkörei: 42-58 kredit differenciált szakmai ismeretek: 32-48 kredit A későmodern társadalmak kulturális kihívásai (4-8 kredit), az európai és nemzetközi dimenziók a kulturális mediációban (5-8 kredit), a kulturális szervezetek és interkulturális projektek menedzsmentje (6-8 kredit), a mediátori kompetenciák fejlesztése (8-10 kredit), a kulturális mediáció célcsoportjai (5-8 kredit), a kultúrakutatás elmélete, empirikus módszerei (4-6 kredit); diplomamunka: 10 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes